Йохан Вилхелм фон Хунолщайн (; * 24 април 1599 в "Шато-Вуе"/„Дюркастел“ в Лотарингия; † 29 септември 1664 в Бреслау) е фогт и фрайхер на Хунолщайн в Морбах в Хунсрюк от младата линия на род „фогт фон Хунолщайн“. Той е офицер през Тридесетгодишната война на служба на Лотарингия и Курфюрство Бавария и на императора и се издига 1655 г. до "фелдцойгмайстер". През 1648 г. за малко време е главен командир на баварската армия. През 1657 г. през Втората северна война той е императорски военен комендант в Силезия.